REGOLAMENT TAL-KUMMISSJONI (KE) Nru 1856/2004
tas-26 ta' Ottubru 2004
li jissupplimenta l-Anness tar-Regolament (KE) Nru 2400/96 dwar l-iskrizzjoni ta' isem fir-“Reġistru ta’ deskrizzjoni ta’ oriġini protetti u indikazzjonijiet ġeografiċi protetti” (Lardo di Colonnata)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 tal-14 ta' Lulju 1992 dwar il-protezzjoni tal-indikazzjonijiet ġeografiċi u d-denominazzjoni tal-oriġini tal-prodotti agrikoli u l-prodotti tal-ikel (1), u b'mod partikolari l-Artikolu 7(5)(a) u l-ewwel inċiż tal-Artikolu 6(4) tiegħu,
Billi:
(1)
Skont l-Artikolu 5(5) tar-Regolament (KEE) Nru 2081/92, l-Italja bagħtet applikazzjoni lill-Kummissjoni għall-iskrizzjoni tal-kelma “Lardo di Colonnata” bħala indikazzjoni ġeografika.
(2)
Skont l-Artikolu 6(1) tar-Regolament (KEE) Nru 2081/92, instab li l-applikazzjoni tirrispetta r-Regolament u li b'mod partikolari li fiha l-informazzjoni kollha meħtieġa skont l-Artikolu 4 tiegħu.
(3)
Spanja bagħtet dikjarazzjoni ta' oġġezzjoni lill-Kummissjoni, skont l-Artikolu 7 tar-Regolament (KEE) Nru 2081/92, wara l-pubblikazzjoni tal-applikazzjoni għall-iskrizzjoni f'Il-Ġurnal Uffiċjali ta' l-Unjoni Ewropea (2).
(4)
Id-dikjarazzjoni ta' oġġezzjoni kienet relatata man-nuqqas ta' konformità mal-kundizzjonijiet imsemmija fl-Artikolu 2 tar-Regolament (KEE) Nru 2081/92 u kienet ammissibbli skont l-Artikolu 7(4) ta' dak ir-Regolament. Fil-fatt, wara ilment minn esportatur ta' laħam frisk, Spanja kkontestat il-metodu użat għad-definizzjoni taż-żona ġeografika tal-produzzjoni tal-materja prima maħsuba għall-produzzjoni tal-“Lardo di Colonnata” kif ukoll iż-żona ġeografika tal-ipproċessar.
(5)
Bl-ittra tas-29 ta' Jannar 2004, il-Kummissjoni stiednet lill-Istati Membri kkonċernati biex jilħqu ftehim bejniethom skont il-proċeduri interni tagħhom. L-Italja spjegat f'iktar dettall il-metodu użat għad-definizzjoni taż-żoni ġeografiċi li jikkonċernaw il-produzzjoni tal-materja prima u tal-iproċessar u Spanja qablet mal-iskrizzjoni.
(6)
Żdiedu xi dettalji mas-sommarju tal-ispeċifikazzjoni tal-prodott għall-indikazzjoni kkonċernata, b'mod partikolari mal-paragrafu 4.3 dwar iż-żona ġeografika.
(7)
Għalhekk l-isem “Lardo di Colonnata” għandu jkun irreġistrat fir-“Reġistru ta’ deskrizzjoni ta’ oriġini protetti u indikazzjonijiet ġeografiċi protetti” u minn issa jkun protett fil-Komunità kollha bħala indikazzjoni ġeografika protetta.
(8)
L-Anness tar-Regolament tal-Kummissjoni (3) (KEE) Nru 2400/96 għandu jiġi ssupplimentat kif xieraq,
ADOTTAT DAN IR-REGOLAMENT:
Artikolu 1
L-isem imniżżel fl-Anness I ta' dan ir-Regolament qed jinżied fl-Anness tar-Regolament (KE) Nru 2400/96.
L-isem imsemmi fl-ewwel paragrafu huwa hawnhekk irreġistrat bħala indikazzjoni ġeografika protetta (IĠP) fir-“Reġistru ta’ deskrizzjoni ta’ oriġini protetti u indikazzjonijiet ġeografiċi protetti” previst fl-Artikolu 6(4) tar-Regolament (KEE) Nru 2081/92.
Artikolu 2
Is-sommarju kkonsolidat li jirrepeti l-punti prinċipali tal-ispeċifikazzjoni tal-prodott jidher fl-Anness II ta' dan ir-Regolament.
Artikolu 3
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 26 ta' Ottubru 2004.